देश के संविधान निर्माताओं द्वारा सौंपी गई न्यायिक व्यवस्था का उपयोग जब तक लोगों को त्वरित व संतोषजनक न्याय दिलाने में नहीं किया जाएगा तब तक ऐसी व्यवस्था का बहुत अर्थ नहीं है।
लेटिन भाषा का एक प्रसिद्ध वाक्य है- "Fiat justitia ruat caelum", इसका अर्थ है- " चाहे आसमान ही क्यों न टूट पड़े, न्याय करने की प्रक्रिया अनवरत जारी रहनी चाहिये।" भारत में लंबित मामलों की संख्या देखते हुए यह उक्ति और चरितार्थ हो उठती है। देश के संविधान निर्माताओं द्वारा सौंपी गई न्यायिक व्यवस्था का उपयोग जब तक लोगों को त्वरित व संतोषजनक न्याय दिलाने में नहीं किया जाएगा तब तक ऐसी व्यवस्था का बहुत अर्थ नहीं है। आवश्यकता है कि न्यायपालिका को अपना समय और ऊर्जा तेज़ी से दीर्घकाल से लंबित मामलों के निबटान में लगाया जाए अन्यथा देरी से मिला न्याय, न्याय न मिलने के समान हो जाएगा।